पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर में नकली सैनिटाइजर बनाने वाले बाप-बेटे की जोड़ी पर ड्रग डिपार्टमेंट और पुलिस ने कार्रवाई की है। अफसरों ने शैलेंद्र इलाके के एक घर में छापा मारा। जब टीम घर के अंदर गई तो कई कर्टन में सैनिटाइजर भरा पड़ा था। पूछताछ करने पर पता चला कि आपदा को अवसर बनाकर ये कारोबारी परिवार सैनिटाइजर में पानी मिलाकर डबल मुनाफा कमाने में लगा हुआ था। अब इनके सैनिटाइजर पर कई लोग भरोसा कर संक्रमित भी हो गए होंगे, और कुछ लोगों की मौत से भी इंकार नहीं किया जा सकता, मगर इन्हें मतलब मुनाफे से है।
हर कमरे में मिले कैमिकल के बॉक्स
इस छापामार कार्रवाई में ड्रग डिपार्टमेंट अफसरों ने आशीष और इसके पिता अशोक अग्रवाल से पूछताछ की। पूरा घर जांचा गया। हर कमरे में कैमिकल के बड़े बॉक्स मिले। एक कमरे में कैमिकल की मिक्सिंग का सेटअप मिला। शुरुआती जांच में पता चला कि ये कारोबारी दूसरी कंपनियों से सैनिटाइजर खरीदते थे और इसके बाद इसमें पानी मिलाकर सैनिटाइजर बोतलों में बंद करते थे, एक ब्रांड का स्टीकर लगाकर रायपुर और आस-पास के हिस्सों में सप्लाई करते थे। जांच टीम ने यहां से सामान जब्त किया और कैमिकल के सैंपल लिए हैं, जिसकी जांच की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn